ალინა შარიგო

**ალინა ვიქტორინ შარიგო** ( Aline Victorine Charigot; დ. 23 მაისი, 1859 — გ. 27 ივნისი, 1915) — ოგიუსტ რენუარის მოდელი და მოგვიანებით მისი მეუღლე. იგი ათწლეულების განმავლობაში პოზირებდა მხატვრისთვის, მოგვიანებით მასზე ზრუნავდა, როდესაც რენუარი დაინვალიდდა.

შარიგო გამოსახულია რენუარის მრავალ ცნობილ ტილოზე, მათ შორისაა: ,,საუზმე მენიჩბეთა წრეში“ (1881, წინა პლანზე მარცხნივ, პატარა ძაღლით ხელში) და „ქერათმიანი მობანავე“.

წყვილს სამი შვილი ჰყავდა: მათ შორის პიერ და ჟან რენუარები, რომლებმაც კინომატოგრაფიაში წარმატებული კარიერა შექმნეს და კლოდი, რომელიც კერამიკოსი გახდა. 
პიერს ჰყავდა ვაჟი, კლოდ რენუარი, ცნობილი სინემატოგრაფი. 
ალინა შარიგო მეუღლეზე ადრე გარდაიცვალა.
## ბიოგრაფია
ალინა შარიგო დაიბადა 1859 წლის 23 მაისს ობის დეპარტამენტიში, ესუაში, მევენახეების ოჯახში. როდესაც იგი ჯერ კიდევ ჩვილი იყო, მამა ამერიკაში წავიდა, დედა კი სხვაგან გადავიდა საცხოვრებლად და ალინა ბიძას და დეიდას დაუტოვა აღსაზრდელად.მან მიიღო მცირე განათლება.

1874 წელს იგი დედასთან ერთად პარიზში, მონმარტში დასახლდა და მკერავად დაიწყო მუშაობა. დაახლოებით 1880 წელს, 20 წლის ასაკში, ალინმა გაიცნო ოგიუსტ რენუარი და მისი მოდელი გახდა. 1885 წელს მათ პირველი ვაჟი, პიერი შეეძინათ, ხოლო 1890 წლის 14 აპრილს წყვილმა ოფიციალურად იქორწინა. მათ კიდევ ორი შვილი შეეძინათ: ჟანი (დ. 1894) და კლოდი (დ. 1901).  1903 წელს ისინი კან-სიურ-მერში გადავიდნენ, სადაც 1905–1909 წლებში ახალი ვილა, „ლე კოლეტი“ (Les Collettes) ააშენეს. 

ალინის შვილებმა წარმატებული კარიერა შექმნეს ხელოვნებაში: პიერ რენუარი ცნობილი თეატრისა და კინოს მსახიობი გახდა, ჟან რენუარი — აღიარებული კინორეჟისორი და მწერალი, ხოლო კლოდი— კერამიკოსი. პიერის ვაჟი, კლოდ რენუარი, ალინისა და ოგიუსტის შვილიშვილი, ცნობილი სინემატოგრაფი იყო. 
კლოდის დაბადების შემდეგ ალინს განუვითარდა შაქრიანი დიაბეტი, თუმცა ამას ქმარს უმალავდა. პიერი და ჟანი პირველი მსოფლიო ომის დროს ჯარში გაიწვიეს და სადაც ორივე დაიჭრა.

ალინ შარიგო გარდაიცვალა გულის შეტევით ნიცაში, 1915 წლის 27 ივნისს, ოთხი წლით ადრე ქმრის გარდაცვალებამდე მას შემდეგ რაც საავადმყოფოში დაჭრილი ჟანი მოინახულა. ]]
ალინა შარიგოს ხელოვნება იტაცებდა — იგი უკრავდა ფორტეპიანოზე და საკუთარ საძინებელს იოჰან იონგკინდის ტილოებით ამკობდა. ამბრუაზ ვოლარის ცნობით, 1907 წელს ალინამ დააპროექტა რენუარების ახალი ვილის მშენებლობა კანი-სიურ-მერში. 
ალინას როლი განსაკუთრებით მნიშვნელოვანი გახდა მას შემდეგ, რაც ასაკთან ერთად რენუარს რევმატოიდული ართრიტი გაურთულდა.

შარიგო იყო ქერა და ახალგაზრდობიდანვე გამოირჩეოდა სასიამოვნოდ სავსე ფორმებით.   რენუარის ბიოგრაფი, ბარბარა უაიტი, 1881 წლის ტილოში „ქერათმიანი მობანავე“ ასახულ მოდელს „მრგვალ ფორმებს“ მიაწერს, ხოლო 1885 და 1886 წლების პორტრეტებში მას მკვეთრად გამოკვეთილი ფორმების მქონე ქალად აღწერს. 

## მხატვრის ნატურა
ალინ შარიგო რენუარისთვის 1880-დან 1915 წლამდე პოზირებდა. მიუხედავად იმისა, რომ იგი მხატვრის მრავალ სიუჟეტურ კომპოზიციაში ფიგურირებს, რენუარს მისი მხოლოდ სამი პორტრეტი აქვს შესრულებული.

შარიგოს გარდაცვალების შემდეგ რენუარმა მის საფლავზე დასადგმელი მონუმენტისათვის ტერაკოტის ქანდაკების მაკეტი შექმნა. ართრიტის გამო მხატვარი თავად ვერ ძერწავდა, ამიტომ მოქანდაკე 
რიჩარდ გუინოს მუშაობის პროცესს ზედამხედველობას უწევდა. ქანდაკებას საფუძვლად რენუარის 1885 წლის ტილო იქცა, რომელზეც ალინი პირველ შვილს კვებავს. მონუმენტი საბოლოოდ არ დასრულებულა, თუმცა ეს ნამუშევარი საფუძვლად დაედო ბრინჯაოს ბიუსტს, რომელიც ალინის საფლავზე დაიდგა. 

## გალერეა
ეს სია მოიცავს რენუარის ძირითად ნამუშევრებს, რომლებზეც გამოსახულია ალინა შარიგო (ან რომლებშიც ის ფიგურირებს). ზოგიერთი ნახატი შესრულებულია რამდენჯერმე – ასეთ შემთხვევებში შერჩეულია ერთ-ერთი მათგანი, როგორც სანიმუშო ეგზემპლარი.

File:Renoir-Oarsmen at Chatou-1879.jpg| „ნიჩბოსნები შტატუში“, 1879 
File:Renoir 1880 Madame Renoir with a Dog.jpg|„ქალბატონი რენუარი ძაღლთან ერთად“, 1880  
File:Renoir 1880 Young woman reading a Journal.jpg| „ახალგაზრდა გოგო კითხულობს ილუსტრირებულ ჟურნალს“, 1880
File:Pierre-Auguste Renoir - Luncheon of the Boating Party - Google Art Project.jpg|„საუზმე მენიჩბეთა წრეში“ , 1880-1881

File:Pierre-Auguste Renoir - Boating Couple (said to be Aline Charigot and Renoir) - Google Art Project.jpg|„ნავით მოცურავე წყვილი“, 1881  ასევე ცნობილია, როგორც ალინა შარიგო და რენუარი
File:Renoir Blond Bather.jpg| „ქერა მობანავე“ 1881
File:Pierre Auguste Renoir - Country Dance - Google Art Project.jpg|„ცეკვა დაბაში“, 1883
File:Pierre-Auguste Renoir, French - The Large Bathers - Google Art Project.jpg|„დიდი მობანავეები“, 1887
File:Pierre-Auguste Renoir, Portrait of Madame Renoir (c. 1885, small).jpg|„ქალბატონი რენუარის პორტრეტი“,1885

File:Pierre-Auguste Renoir - In the Garden.jpg|„ბაღში“, 1885

File:Auguste Renoir - Maternity - Google Art Project.jpg|„დედობა“, 1885
File:Renoir 1886 Mother and Child.jpg|„დედა და შვილი“, 1886
File:Renoir 1886 Nursing (Aline and her Pierre).jpg| „დედობა“ (ალინა და პიერი), 1886

File:Pierre-Auguste Renoir - The Artist's Family (La Famille de l'artiste) - BF819 - Barnes Foundation.jpg|„მხატვრის ოჯახი“, 1896 ალინა ქუდით
File:Renoir 1910 Madame Renoir and Bob.jpg|„მადამ რენუარი და ბობი“, 1910

## რესურსები ინტერნეტში
*aline victorine renoir
*Madame Renoir and Bob (1910)

## სქოლიო
კატეგორია:დაბადებული 23 მაისი
კატეგორია:დაბადებული 1859
კატეგორია:გარდაცვლილი 27 ივნისი
კატეგორია:გარდაცვლილი 1915
კატეგორია:ფრანგები
კატეგორია:XIX საუკუნის ფრანგები
კატეგორია:XX საუკუნის ადამიანები